
VENDIM
Nr. 614, datë 30.7.2026

PËR MBYLLJEN E NDËRMARRJES SHTETËRORE “KANTIERI I NDËRTIMIT DHE RIPARIMIT TË ANIJEVE”

Në mbështetje të nenit 100 të Kushtetutës; të ligjit nr.7582, datë 13.7.1992, “Për ndërmarrjet shtetërore”, të ndryshuar; të nenit 6, të ligjit nr. 90/2012, “Për organizimin dhe funksionimin e administratës publike”; të ligjit nr. 87/2025, “Për buxhetin e vitit 2026”, të ndryshuar, dhe të neneve 13 e 15, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e ministrit të Mbrojtjes, Këshilli i Ministrave

VENDOSI:

1. Mbylljen e ndërmarrjes shtetërore “Kantieri i ndërtimit dhe riparimit të anijeve” (KNRA), me seli në Pashaliman, Vlorë.
2. Pasuritë me nr. 150/22, nr. 150/23, nr. 150/24, nr. 150/25 dhe nr. 150/26, në zonën kadastrale 1569, me vendndodhje në Pashaliman, Orikum, Vlorë, kalojnë në përgjegjësi administrimi të Ministrisë së Mbrojtjes, për Komandën e Forcës Detare.
3. Punonjësit dhe asetet e ndërmarrjes shtetërore “Kantieri i ndërtimit dhe riparimit të anijeve”, pas mbylljes, transferohen në strukturën e Komandës së Forcës Detare.
4. Dorëzimi i inventarit të kësaj ndërmarrjeje bëhet nga një komision, me përfaqësues të Komandës së Forcës Detare dhe me përfaqësues të ndërmarrjes shtetërore “Kantieri i ndërtimit dhe riparimit të anijeve”.
5. Detyrimet e ndërmarrjes shtetërore “Kantieri i ndërtimit dhe riparimit të anijeve”, të krijuara deri në hyrjen në fuqi të këtij vendimi, llogariten në vlerën totale prej 69 640 394 (gjashtëdhjetë e nëntë milionë e gjashtëqind e dyzet mijë e treqind e nëntëdhjetë e katër) lekësh, sipas aneksit nr. 1, që i bashkëlidhet këtij vendimi dhe është pjesë përbërëse e tij.
6. Efektet financiare, sipas pikës 5, të këtij vendimi, përballohen nga buxheti i Ministrisë së Mbrojtjes, në programin buxhetor “Forcat e luftimit”.
7. Vendimi nr. 397, datë 11.5.2015, i Këshillit të Ministrave, “Për krijimin e ndërmarrjes shtetërore ‘Kantieri i ndërtimit dhe riparimit të anijeve’”, shfuqizohet.
8. Ngarkohen Ministria e Mbrojtjes, Komanda e Forcës Detare dhe ndërmarrja shtetërore “Kantieri i ndërtimit dhe riparimit të anijeve” për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTËR 
Edi Rama
Aneks nr. 1

TABELA E DETYRIMEVE FINANCIARE TË NDËRMARRJES SHTETËRORE “KANTIERI I NDËRTIMIT DHE RIPARIMIT TË ANIJEVE”, TË CILAT TRANSFEROHEN PRANË KOMANDËS SË FORCËS DETARE:
 Në lekë
	[bookmark: _GoBack]Nr.
	Zëri i detyrimit
	Përshkrim
	Shuma (ALL)

	1.
	Shpenzime postare
	Detyrim i papaguar
	16 430

	2.
	Shpenzime internet
	Detyrim i papaguar
	155 560

	3.
	Shpenzime energjie elektrike 
	Detyrim kryesor 
	22 681 173,53

	4.
	Kamatëvonesa energjie elektrike
	Penalitete
	7 669 217,41

	5.
	Shpenzime karburanti
	Detyrim i papaguar
	932 100

	6.
	Shpenzime ekspert kontabël
	Detyrim i papaguar
	1 020 000

	7.
	Detyrime tatimore 
	Total detyrim tatimor
	12 697 296

	8.
	Detyrime ndaj ish-punonjësve (BRUTO)
	Detyrime financiare
	20 858 948

	9.
	Paga e muajit qershor 2026 (BRUTO)
	Detyrim pagash
	2 900 000

	10.
	Taksa e bashkisë 
	Detyrim vendor
	102 000

	11.
	Shpërblime dhe leje për ish-punonjës (BRUTO)
	Detyrim vendor 
	607 669

	12.
	TOTALI I DETYRIMEVE FINANCIARE 
	69 640 394

